《同吴居安入开善四首·宿省轩》
宋代·刘子翚

夜空合一寂，扰扰息万劳。
幽怀耿不寐，孤灯侧残膏。
稍知山雨来，声在横林高。
凄然却成梦，梦泛秋江涛。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。